Па словах паэта Міхася Скоблы, фэст пад Лідаю стаў добрай альтэрнатывай аналагічнаму фестывалю на Крапівенcкім полі, правядзенню якога сёлета зноў перашкодзілі ўлады. — Перааралі тое поле Крапівенскае, перакапалі ўсе пад′езды, але заараць беларускую памяць нікому не ўдасца. У адказ на тое, што поле ўлада зрабіла недаступным, хай гэтыя Дні беларускай вайсковай славы адзначаюцца вось так, па ўсёй Беларусі, хай яны размнажаюцца, хай беларускі вольны дух лунае ў дзясятках і сотнях вось такіх сімвалічных Крапівенскіх палёў. Пад час фестывалю патрыятычнай беларускай песні выступілі такія барды як Зміцер Бартосік, Андрэй Мельнікаў, Зміцер Вайцюшкевіч, Сяргей Чарняк, паэты Міхась Скобла, Зміцер Захарэвіч і Станіслаў Суднік, актор Алег Лазоўскі. А так сама свае карціны выстаўляў мясцовы мастак Яўген Лукашэвіч.